pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมช.ไชยา ร่วมพิธีพิธีอัญเชิญพระบรมสารีริกธาตุและพระอรหันตธาตุ เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
วันเสาร์ที่ 24 กุมภาพันธ์ 2567
รมช.ไชยา ร่วมพิธีพิธีอัญเชิญพระบรมสารีริกธาตุและพระอรหันตธาตุ เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
รมช.ไชยา ร่วมพิธีพิธีอัญเชิญพระบรมสารีริกธาตุและพระอรหันตธาตุ เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
เมื่อวันที่ 23 กุมภาพันธ์ 2567 นายไชยา พรหมา รัฐมนตรีช่วยว่าการกระทรวงเกษตรและสหกรณ์ เข้าร่วมพิธีอัญเชิญพระบรมสารีริกธาตุและพระอรหันตธาตุ โดยมี นายเศรษฐา ทวีสิน นายกรัฐมนตรี เป็นประธาน และรัฐมนตรีกระทรวงอื่น ๆ เข้าร่วม ณ บริเวณท้องสนามหลวง เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
สําหรับพิธีอัญเชิญพระบรมสารีริกธาตุฯ ได้มีการจัดริ้วขบวนอัญเชิญอย่างยิ่งใหญ่ โดยจัดเป็นขบวนโคม ขบวนการแสดง 4 ภาค การแสดงกลุ่มชาติพันธุ์ การแสดงจากอินเดีย ขบวนธงชาติไทย ธงชาติอินเดีย ธงธรรมจักร และธงฉัพพรรณรังสี ขบวนโคมประทีปและโคมดอกบัว ขบวนรถมาฆบูชาประดิษฐานพระพุทธรูปปางแสดงโอวาทปาติโมกข์ รถบุปผชาติประดิษฐานพระบรมสารีริกธาตุและพระอรหันตธาตุ ขบวนเฉลิมพระเกียรติ และขบวนจิตอาสา เป็นต้น ซึ่งประชาชนสามารถ เข้าสักการบูชา ได้ตั้งแต่วันที่ 24 กุมภาพันธ์ - 3 มีนาคม 2567 เวลา 09.00 – 20.00 น. เป็นต้นไป
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา พัฒนาศักยภาพ MIND “ป้องกันการถูกไต่สวนคดีทุจริตจากการจัดซื้อจัดจ้างภาครัฐ” สู่ความเป็นมืออาชีพ
วันเสาร์ที่ 24 กุมภาพันธ์ 2567
24/02/2567
รองปลัดฯ ณัฏฐิญา พัฒนาศักยภาพ MIND “ป้องกันการถูกไต่สวนคดีทุจริตจากการจัดซื้อจัดจ้างภาครัฐ” สู่ความเป็นมืออาชีพ
รองปลัดฯ ณัฏฐิญา พัฒนาศักยภาพ MIND “ป้องกันการถูกไต่สวนคดีทุจริตจากการจัดซื้อจัดจ้างภาครัฐ” สู่ความเป็นมืออาชีพ
วันที่ 22 กุมภาพันธ์ 2567 นางสาวณัฏฐิญา เนตยสุภา รองปลัดกระทรวงอุตสาหกรรม มอบบนโยบายแก่เจ้าหน้าที่ผู้ปฏิบัติงานด้านการเงิน บัญชี และพัสดุ เรื่อง การจัดซื้อจัดจ้างอย่างไรให้ถูกต้อง และศึกษาแนววินิจฉัยกระบวนการจัดซื้อจัดจ้าง คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ เพื่อป้องกันการถูกไต่สวนคดีทุจริตจากการจัดซื้อจัดจ้างภาครัฐของสํานักงานปลัดกระทรวงอุตสาหกรรม โดยมี นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นางสาวชลาริน นิลพิฤกษ์ ผู้อํานวยการกองกลาง และนางสาวสุนีย์ โสภณ ผู้อํานวยการกองบริหารทรัพยากรบุคคล เข้าร่วมกิจกรรม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม และในรูปแบบออนไลน์ (ZOOM Meeting)
รองปลัดฯ ณัฏฐิญา มอบนโยบายแก่ผู้ปฏิบัติงานด้านการเงิน บัญชี และพัสดุ ว่า กิจกรรมครั้งนี้เป็นประโยชน์ต่อผู้ปฏิบัติงาน ที่จะได้รับความรู้ เสริมสร้างความเข้าใจ ในการปฏิบัติงานที่ถูกต้องและเหมาะสมตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 โดยได้รับเกียรติจากวิทยากรจํานวน 2 ท่าน ได้แก่ คุณอธิวัฒน์ โยอาศรี จากกรมชลประทาน และคุณมนูญ ปานอุทัย จากสถาบันรับรองคุณภาพสถานพยาบาล (องค์การมหาชน) ซึ่งเป็นผู้มีความรู้ ประสบการณ์ ความเชี่ยวชาญ มาถ่ายทอดความรู้ ในเรื่อง ข้อควรระวังในการจัดซื้อจัดจ้างและการบริหารสัญญาอย่างไรให้ถูกต้อง เพื่อป้องกันการถูกไต่สวนคดีทุจริต ทั้งนี้มีเจ้าหน้าที่ส่วนกลาง และส่วนภูมิภาค เข้าร่วมกว่า 180 คน
รัฐบาลไทย-ข่าวทำเนียบรัฐบาล-รมว.ธรรมนัส มาเหนือ! เยือนเชียงใหม่เปิดงานปอยข้าวสาลีล้านนา ครั้งที่ 4
วันเสาร์ที่ 24 กุมภาพันธ์ 2567
รมว.ธรรมนัส มาเหนือ! เยือนเชียงใหม่เปิดงานปอยข้าวสาลีล้านนา ครั้งที่ 4
รมว.ธรรมนัส มาเหนือ! เยือนเชียงใหม่เปิดงานปอยข้าวสาลีล้านนา ครั้งที่ 4 ส่งเสริมการเพิ่มมูลค่าผลิตภัณฑ์เกษตรให้สูงขึ้น อีกทั้งติดตามโครงการปรับปรุงประตูระบายน้ําวังหิน เพื่อการบริหารจัดการน้ําอย่างมีประสิทธิภาพ
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานเปิดงานวันถ่ายทอดเทคโนโลยี ปอยข้าวสาลีล้านนา ครั้งที่ 4 โดยมี ผู้บริหารกระทรวงเกษตรและสหกรณ์ ผู้บริหารส่วนราชการจังหวัดเชียงใหม่ และเจ้าหน้าที่ที่เกี่ยวข้อง เข้าร่วม ณ ศูนย์วิจัยข้าวสะเมิง จังหวัดเชียงใหม่
สําหรับงานวันถ่ายทอดเทคโนโลยี ปอยข้าวสาลีล้านนา ครั้งที่ 4  จัดขึ้นระหว่างวันที่ 23-24 กุมภาพันธ์ 2567 โดย ศูนย์วิจัยข้าวสะเมิง กรมการข้าว เพื่อถ่ายทอดองค์ความรู้เกี่ยวกับสายพันธุ์ธัญพืชเมืองหนาว ได้แก่ ข้าวสาลี ข้าวบาร์เลย์ และข้าวโอ๊ต รวมถึงการสาธิตเทคโนโลยีกระบวนการผลิต และการแปรรูปผลิตภัณฑ์ต้นแบบจากธัญพืชเมืองหนาวไทยเพื่อเป็นแนวทางในการสร้างมูลค่าผลิตภัณฑ์ให้สูงขึ้น ตามนโยบายสําคัญของรัฐบาลด้านการสร้างความสามารถในการแข่งขันของประเทศ การส่งเสริมการวิจัยและนวัตกรรม  ในโอกาสนี้ รัฐมนตรีว่าการเกษตรฯ ได้มอบรางวัลกิจกรรมประกวดภาพถ่าย แชะ แชร์ เช็คอิน ณ ทุ่งธัญพืชเมืองหนาว และกิจกรรมการแปรรูปผลิตภัณฑ์จากแป้งข้าวสาลีสายพันธุ์ไทย อีกด้วย
“กระทรวงเกษตรฯ ได้มีการบูรณาการร่วมกันทุกภาคส่วน ในการส่งเสริมการสร้างโอกาส สร้างอาชีพให้แก่เกษตรกรแต่ละพื้นที่อย่างเหมาะสม ในส่วนของพี่น้องเกษตรกรในพื้นที่สูง ได้มีการหารือร่วมกับกรมการข้าวและหน่วยงานที่เกี่ยวข้องในการส่งเสริมการขยายพันธุ์เมล็ดข้าว รวมถึงส่งเสริมการปลูกข้าวสาลีให้แก่เกษตรกรเนื่องจากเป็นพืชที่ใช้พื้นที่น้อย ให้ผลผลิตต่อไร่และราคาผลตอบแทนที่ค่อยข้างสูง เพื่อให้สอดคล้องกับนโยบายรัฐบาลในการเพิ่มรายได้เกษตรกร 3 เท่า ทดแทนการปลูกพืชอื่นที่ส่งผลกระทบต่อสิ่งแวดล้อม และผลตอบแทนไม่คุ้มทุน นอกจากนี้กรมการข้าวได้เตรียมประกาศเมล็ดพันธุ์ข้าวสายพันธุ์ใหม่ จํานวน 10 สายพันธุ์ เพื่อเพิ่มทางเลือกในการเพาะปลูกให้แก่เกษตรกรตามความเหมาะสมของแต่ละพื้นที่ อย่างไรก็ตาม ในการทําเกษตรกรรมนั้นจําเป็นต้องดูแลทรัพยากรสิ่งแวดล้อมที่สําคัญ คือ ป่าไม้ ควบคู่ไปด้วยเช่นกัน” รัฐมนตรีว่าการเกษตรฯ กล่าว
ทั้งนี้ รมว.ธรรมนัส ได้เดินทางต่อไปยังโครงการปรับปรุงประตูระบายน้ําวังหิน ต.สบเตี๊ยะ อ.จอมทอง จ.เชียงใหม่ เพื่อติดตามความคืบหน้าการปรับปรุงประตูระบาย พร้อมอาคารประกอบ และเรียงกล่องลวดตาข่ายภายในบรรจุหินใหญ่ เพื่อป้องกันการกัดเซาะด้านหน้าและด้านท้ายประตูระบายน้ําทั้งสองฝั่ง สําหรับโครงการดังกล่าว มีวัตถุประสงค์เพื่อใช้กักเก็บน้ําจากลําน้ําแม่กลาง เป็นแหล่งน้ําต้นทุนในด้านการเกษตร และการอุปโภคบริโภคของประชาชนในพื้นที่กว่า 1,000 ครัวเรือน
รัฐบาลไทย-ข่าวทำเนียบรัฐบาล-ผู้ตรวจฯ ศุภกิจ ร่วมพิธีอัญเชิญพระบรมสารีริกธาตุและพระอรหันตธาตุของพระสารีบุตรและพระโมคคัลลานะจากสาธารณรัฐอินเดีย มาประดิษฐานเป็นการชั่วคราว ณ ประเทศไทย
วันเสาร์ที่ 24 กุมภาพันธ์ 2567
24/02/2567
ผู้ตรวจฯ ศุภกิจ ร่วมพิธีอัญเชิญพระบรมสารีริกธาตุและพระอรหันตธาตุของพระสารีบุตรและพระโมคคัลลานะจากสาธารณรัฐอินเดีย มาประดิษฐานเป็นการชั่วคราว ณ ประเทศไทย
ผู้ตรวจฯ ศุภกิจ ร่วมพิธีอัญเชิญพระบรมสารีริกธาตุและพระอรหันตธาตุของพระสารีบุตรและพระโมคคัลลานะจากสาธารณรัฐอินเดีย มาประดิษฐานเป็นการชั่วคราว ณ ประเทศไทย
วันที่ 23 กุมภาพันธ์ 2567 นายศุภกิจ บุญศิริ ผู้ตรวจราชการกระทรวงอุตสาหกรรม เข้าร่วมพิธีอัญเชิญพระบรมสารีริกธาตุและพระอรหันตธาตุของพระสารีบุตรและพระโมคคัลลานะจากสาธารณรัฐอินเดีย มาประดิษฐานเป็นการชั่วคราว ณ ประเทศไทย โดยมีสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เป็นองค์ประธานฝ่ายสงฆ์ พร้อมด้วย นายเศรษฐาทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานในพิธี ณ มณฑลพิธีท้องสนามหลวงกรุงเทพมหานคร
ทั้งนี้ รัฐบาลไทยร่วมกับรัฐบาลสาธารณรัฐอินเดีย ดําเนินงานโครงการอัญเชิญพระบรมสารีริกธาตุและพระอรหันตธาตุของพระสารีบุตรและพระโมคคัลลานะ ตามโครงการธรรมยาตราพระบรมสารีริกธาตุจากมหานทีคงคาสู่ลุ่มน้ําโขง จากสาธารณรัฐอินเดีย มาประดิษฐานเป็นการชั่วคราว ณ ประเทศไทย เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ในระหว่างวันที่ 22 กุมภาพันธ์ ถึง 19 มีนาคม 2567 ณ มณฑลพิธีท้องสนามหลวงกรุงเทพมหานคร จังหวัดเชียงใหม่ จังหวัดอุบลราชธานี และจังหวัดกระบี่ ซึ่งถือเป็นครั้งแรกในประวัติศาสตร์ไทยที่ศาสนิกชนชาวไทย และประเทศเพื่อนบ้านได้ร่วมสักการะบูชาพระบรมสารีริกธาตุ และพระอรหันตธาตุของพระสารีบุตรและพระโมคคัลลานะ ที่เป็นองค์ดั้งเดิม ที่ค้นพบในสถูปโบราณ เมืองกบิลพัสดุ์ และเมืองสาญจี จากสาธารณรัฐอินเดียมาประดิษฐานเป็นการชั่วคราว ณ ประเทศไทยโดยจะเปิดให้ประชาชนเข้าสักการะบูชา ตั้งแต่วันที่ 24 กุมภาพันธ์ – 3 มีนาคม 2567 พร้อมอัญเชิญไปประดิษฐานในส่วนภูมิภาคใน 3 จังหวัด ให้ประชาชนได้เข้าสักการะบูชา เวลา 09.00-20.00 น. ได้แก่ ภาคเหนือ วันที่ 5-8 มีนาคม 2567 ณ หอคําหลวง อุทยานหลวงราชพฤกษ์ จ.เชียงใหม่ ภาคตะวันออกเฉียงเหนือ วันที่ 10-13 มีนาคม 2567 ณ วัดมหาวนาราม จ.อุบลราชธานี และภาคใต้ วันที่ 15-18 มีนาคม 2567 ณ วัดมหาธาตุวชิรมงคล จ.กระบี่
รัฐบาลไทย-ข่าวทำเนียบรัฐบาล-“คารม” เชิญชวนแรงงานไทยอายุ 17 ปี ขึ้นไป ทดสอบประเมินคุณสมบัติเป็นแรงงานทักษะเฉพาะประเทศญี่ปุ่น
วันเสาร์ที่ 24 กุมภาพันธ์ 2567
24/02/2567
“คารม” เชิญชวนแรงงานไทยอายุ 17 ปี ขึ้นไป ทดสอบประเมินคุณสมบัติเป็นแรงงานทักษะเฉพาะประเทศญี่ปุ่น
“คารม” เชิญชวนแรงงานไทยอายุ 17 ปี ขึ้นไป ทดสอบประเมินคุณสมบัติเป็นแรงงานทักษะเฉพาะประเทศญี่ปุ่น สําหรับทักษะงานอุตสาหกรรมก่อสร้าง ประจําปี 2567
วันนี้ (24 ก.พ.67) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า กระทรวงแรงงาน โดยกรมการจัดหางานได้รับการประสานจากสํานักงานแรงงานในประเทศญี่ปุ่นแจ้งว่า สํานักงานตรวจคนเข้าเมือง กระทรวงยุติธรรม ประเทศญี่ปุ่นได้จัดทําแผนการจัดทดสอบเพื่อประเมินคุณสมบัติเป็นแรงงานทักษะเฉพาะประเทศญี่ปุ่น       ในประเทศไทย สําหรับทักษะงานอุตสาหกรรมก่อสร้าง ประจําเดือนกุมภาพันธ์ และเดือนมีนาคม 2567
นายคารม กล่าวว่า กรมการจัดหางาน ได้กําหนดวัน และสถานที่ทดสอบเพื่อประเมินคุณสมบัติเป็นแรงงานทักษะเฉพาะประเทศญี่ปุ่นในประเทศไทย สําหรับทักษะงานอุตสาหกรรมก่อสร้าง ดังนี้
1.วันที่ 27 และ 29 กุมภาพันธ์ 2567 กําหนดสถานที่สอบ ณ มหาวิทยาลัยเกษมบัณฑิต วิทยาเขตร่มเกล้า อาคารเกษมนครา อาคารที่ 2 ห้อง STN 10988 ชั้น 6 ตั้งแต่เวลา 08.30 – 16.00 น.
2.วันที่ 4 - 6 และวันที่ 8 – 10 มีนาคม 2567 กําหนดสถานที่สอบ ณ มหาวิทยาลัยเกษมบัณฑิต วิทยาเขตร่มเกล้า อาคารเกษมนครา อาคารที่ 2 ห้อง STN 10988 ชั้น 6 ตั้งแต่เวลา 08.30 – 16.00 น.
สําหรับคุณสมบัติผู้ทดสอบ จะต้องมีอายุ 17 ปี ขึ้นไป ณ วันที่สมัครทดสอบ โดยไม่จํากัดวุฒิการศึกษา
“ขอให้แรงงานไทยที่ประสงค์จะไปทํางานที่ประเทศญี่ปุ่นในสถานะแรงงานที่มีทักษะ (แรงงานฝีมือ) เตรียมความพร้อมล่วงหน้า ขอให้พิจารณาไตร่ตรองการโฆษณาชักชวนและข้อมูลต่าง ๆ ให้รอบคอบ เพื่อไม่ตกเป็นเหยื่อของผู้ฉวยโอกาส แสวงหาประโยชน์จากกระบวนการจัดสอบภาษาและทดสอบทักษะฝีมือในสาขาอาชีพต่าง ๆ ของแรงงานที่มีทักษะเฉพาะในประเทศไทย หากมีข้อสงสับประการใด สามารถสอบถามรายละเอียดได้ที่กองบริหารแรงงานไทยในต่างประเทศ หมายเลขโทรศัพท์ 02-245-6708 ในวันและเวลาราชการ” นายคารม ย้ํา
รัฐบาลไทย-ข่าวทำเนียบรัฐบาล-“รัดเกล้า” ตอกย้ำ รัฐบาลให้ความสำคัญความเท่าเทียมทางเพศ เชื่อเป็นส่วนช่วยสังคม เตรียมดันไทยเป็นเจ้าภาพ “World Pride 2028”  นำรายได้เข้าประเทศได้
วันเสาร์ที่ 24 กุมภาพันธ์ 2567
24/02/2567
“รัดเกล้า” ตอกย้ํา รัฐบาลให้ความสําคัญความเท่าเทียมทางเพศ เชื่อเป็นส่วนช่วยสังคม เตรียมดันไทยเป็นเจ้าภาพ “World Pride 2028”  นํารายได้เข้าประเทศได้
“รัดเกล้า” ตอกย้ํา รัฐบาลให้ความสําคัญความเท่าเทียมทางเพศ เชื่อเป็นส่วนช่วยสังคม เตรียมดันไทยเป็นเจ้าภาพ “World Pride 2028”  นํารายได้เข้าประเทศได้
วันนี้ (24 ก.พ.67) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี ออกมาตอกย้ํา นโยบายของนายเศรษฐา ทวีสิน นายกรัฐมนนตรี และ รมว.คลัง ในการปาฐกถาพิเศษ "IGNITE THAILAND : จุดพลัง รวมใจ ไทยเป็นที่หนึ่ง" โดยย้ําถึงการพัฒนาด้านเศรษฐกิจต้องทําควบคู่ไปกับการพัฒนาด้านสังคม และ รัฐบาลให้ความสําคัญกับการส่งเสริมความเท่าเทียมทางเพศ พร้อมประกาศเจตนารมณ์ ผลักดันไทยเป็นเจ้าภาพ World Pride 2028 อีกด้วยว่า สําหรับการผลักดันนโยบายเรื่องความเท่าเทียมทางเพศ รัฐบาลมองว่า หากไทยได้รับการสนับสนุนให้ เจ้าภาพ World Pride 2028 งานดังกล่าวจะทั้งสร้างชื่อเสียงให้กับประเทศและนํารายได้เข้าประเทศอย่างมหาศาล
“ขอชวนให้มองว่าเรื่องความเท่าเทียมทางเพศนั้นเป็นอีกปัจจัยที่สามารถเสริมความแกร่งให้เศรษฐกิจไทยได้ ตัวอย่างเช่นใน อุตสาหกรรมท่องเที่ยว อุตสหากรรมบรรเทิง และ อุตสาหกรรมทางการแพทย์ เป็นต้น ซึ่งเมื่อ 22 พฤศจิกายน ปี 2566 ที่ผ่านมา ครม. ก็ได้อนุมัติ ร่าง พ.ร.บ.แก้ไขเพิ่มเติมประมวลกฎหมายแพ่งและพาณิชย์ (ฉบับที่ ...) พ.ศ. ... (สมรสเท่าเทียม) แล้ว และไม่นานหลังจากนั้น สภาผู้แทนราษฎร ก็ได้มีมติรับหลักการร่างกฎหมายสมรสเท่าเทียม 4 ฉบับในวาระที่ 1 ไปเมื่อวันที่ 21 ธันวาคม 2566 แล้ว ณ ตอนนี้ การพิจารณาของกรรมาธิการมีความเข้มข้นมากในช่วงโค้งสุดท้าย ล่าสุด ได้มีการดําเนินการพิจารณาถึง 62 มาตราแล้ว จากทั้งสิ้น 68 มาตรา นับว่ามีการดําเนินการไปกว่าร้อยละ 90 และคาดว่าจะเสร็จสิ้นกระบวนการพิจารณาของคณะกรรมาธิการในสัปดาห์หน้า” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-นายกฯ  กำหนดแผนดำเนินการตั้งเป้าหมายขับเคลื่อนไทยเป็นศูนย์กลางการผลิตยานยนต์แห่งอนาคต ส่งเสริมอุตสาหกรรมรถ EV ตลอดห่วงโซ่อุปทาน
วันเสาร์ที่ 24 กุมภาพันธ์ 2567
24/02/2567
นายกฯ  กําหนดแผนดําเนินการตั้งเป้าหมายขับเคลื่อนไทยเป็นศูนย์กลางการผลิตยานยนต์แห่งอนาคต ส่งเสริมอุตสาหกรรมรถ EV ตลอดห่วงโซ่อุปทาน
นายกฯ กําหนดแผนดําเนินการตั้งเป้าหมายขับเคลื่อนไทยเป็นศูนย์กลางการผลิตยานยนต์แห่งอนาคต ส่งเสริมอุตสาหกรรมรถ EV ตลอดห่วงโซ่อุปทาน BOI รับลูกดึงดูดการลงทุนผลิตแบตเตอรี่ EV ในไทย
วันนี้ (24 ก.พ.67) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตั้งใจยกระดับประเทศไทยเป็นศูนย์กลางการผลิตยานยนต์แห่งอนาคต (Future Mobility Hub) ด้วยความเชื่อมั่นในศักยภาพ และความพร้อมของโครงสร้างพื้นฐานของไทยและแผนส่งเสริมอุตสาหกรรมยานยนต์ไฟฟ้า (Electric Vehicle: EV) แบบครบวงจรตลอดห่วงโซ่อุปทาน ที่ครอบคลุมตั้งแต่การค้นคว้าวิจัย การผลิตชิ้นส่วน ยางรถยนต์ แบตเตอรี่ อะไหล่ การประกอบ การบํารุงรักษา ซึ่งจะทําให้เกิดการวางรากฐานให้ไทยมี EV ecosystem ที่สมบูรณ์ แข็งแกร่ง และยั่งยืน ก่อให้เกิดประโยชน์สูงสุดต่อเศรษฐกิจของประเทศ
โฆษกประจําสํานักนายกรัฐมนตรีเปิดเผยถึงผลการประชุมคณะกรรมการนโยบายยานยนต์ไฟฟ้าแห่งชาติ (บอร์ดอีวี) ครั้งที่1/2567 เมื่อวันที่ 21 กุมภาพันธ์ 2567 ซึ่งได้เห็นชอบมาตรการส่งเสริมการลงทุนผลิตแบตเตอรี่ระดับเซลล์สําหรับยานยนต์ไฟฟ้าและระบบกักเก็บพลังงาน (Energy Storage System: ESS) เพื่อดึงดูดให้เกิดการลงทุนในการผลิตแบตเตอรี่ระดับเซลล์ซึ่งเป็นส่วนต้นน้ําของอุตสาหกรรม EV ที่ใช้ที่เทคโนโลยีขั้นสูงในการผลิต พร้อมทั้งได้มอบหมายให้คณะอนุกรรมการส่งเสริมอุตสาหกรรมการผลิตยานยนต์ไฟฟ้าและชิ้นส่วนศึกษาถึงแนวทางการบริหารจัดการแบตเตอรี่ใช้แล้วแบบครบวงจรเพื่อนําไปกําหนดมาตรการที่เหมาะสมต่อไป
ซึ่งมาตรการส่งเสริมการลงทุนดังกล่าวจะสนับสนุนให้ผู้ลงทุนสามารถยื่นข้อเสนอโครงการลงทุนเพื่อขอรับสิทธิประโยชน์และเงินสนับสนุนจากกองทุนเพิ่มขีดความสามาระในการแข่งขันของประเทศฯ ภายใต้สํานักงานคณะกรรมการส่งเสริมการลงทุน (BOI) โดยมีกําหนดเวลาในการยื่นข้อเสนอโครงการลงทุนภายในปี 2570 ทั้งนี้ ผู้ลงทุนที่ขอรับสิทธิประโยชน์และเงินสนับสนุนจะต้องปฏิบัติตามเงื่อนไข 4 ข้อ ดังนี้
(1) ต้องเป็นผู้ผลิตแบตเตอรี่ชั้นนําที่มีการใช้งานโดยผู้ผลิตยานยนต์ไฟฟ้า
(2) ต้องมีแผนการผลิตเซลล์แบตเตอรี่สําหรับยานยนต์ไฟฟ้า โดยสามารถผลิตเซลล์แบตเตอรี่สําหรับระบบกักเก็บพลังงานได้
(3) ต้องผลิตเซลล์แบตเตอรี่ที่มีค่าพลังงานจําเพาะ ไม่น้อยกว่า 150 Wh/Kg
(4) ต้องมีจํานวนรอบการอัดประจุ (Life Cycle) ไม่น้อยกว่า 1,000 รอบ
โฆษกประจําสํานักนายกรัฐมนตรี กล่าวเพิ่มเติมว่า สิทธิประโยชน์สําหรับผู้ลงทุนที่ยื่นข้อเสนอโครงการลงทุนจะครอบคลุม 4 ประเด็น ดังนี้
(1) เงินสนับสนุน 30-50 % ของมูลค่าการลงทุน
(2) การยกเว้นภาษีเงินได้นิติบุคคลไม่เกิน 15 ปี ซึ่งสูงกว่าสิทธิประโยชน์ตาม พ.ร.บ.ส่งเสริมการลงทุนที่ยกเว้นได้ไม่เกิน 13 ปี
(3) การยกเว้นอากรเครื่องจักร
(4) การยกเว้นอากรวัตถุดิบ
“นายกรัฐมนตรี ผลักดันการลงทุนในไทยอย่างเข้มข้น โดยกําหนดการทํางานอย่างมียุทธศาสตร์ พร้อมสนับสนุนหน่วยงานที่เกี่ยวข้องให้ส่งเสริมให้เกิดการลงทุนในอุตสาหกรรม EV แบบครบวงจร ตลอดทั้งห่วงโซ่อุปทาน โดยวางยุทธศาสตร์ให้แบตเตอรี่ซึ่งเป็นอุปกรณ์หลักที่เปรียบเสมือนหัวใจของอุตสาหกรรม EV สามารถดึงดูดให้นักลงทุนมาลงทุนผลิตที่ไทยได้ และนายกรัฐมนตรีเชื่อมั่นว่าไทยจะสามารถก้าวเป็นผู้นําโลกด้านการผลิตยานยนต์แห่งอนาคตแบบครบวงจรอย่างแข็งแกร่งและยั่งยืน” นายชัย กล่าว
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา รับโล่เกียรติยศ รางวัลนักเรียนเก่าดีเด่น สามเสนวิทยาลัย ประจำปี 2566
วันเสาร์ที่ 24 กุมภาพันธ์ 2567
24/02/2567
รัฐมนตรีฯ พิมพ์ภัทรา รับโล่เกียรติยศ รางวัลนักเรียนเก่าดีเด่น สามเสนวิทยาลัย ประจําปี 2566
รัฐมนตรีฯ พิมพ์ภัทรา รับโล่เกียรติยศ รางวัลนักเรียนเก่าดีเด่น สามเสนวิทยาลัย ประจําปี 2566
วันที่ 23 กุมภาพันธ์ 2567 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้การต้อนรับ นายอรรถพล เจริญชันษา อธิบดีกรมอุทยานแห่งชาติ สัตว์ป่าและพันธุ์พืช กระทรวงทรัพยากรธรรมชาติและสิ่งแวดล้อม ในฐานะนายกสมาคมนักเรียนเก่าสามเสนวิทยาลัย และคณะสมาคมนักเรียนเก่าสามเสนวิทยาลัย เข้าพบ เพื่อแสดงความยินดี และรับมอบโล่เกียรติยศ ในโอกาสได้รับรางวัลนักเรียนเก่าดีเด่น  สามเสนวิทยาลัย ประจําปี 2566 สาขา ข้าราชการการเมือง ณ ห้องรับรอง 1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ทปษ.รมว.กษ. ประชุมหารือแนวทางการบริหารจัดการสหกรณ์การเกษตรในพื้นที่จังหวัดสุรินทร์
วันเสาร์ที่ 24 กุมภาพันธ์ 2567
ทปษ.รมว.กษ. ประชุมหารือแนวทางการบริหารจัดการสหกรณ์การเกษตรในพื้นที่จังหวัดสุรินทร์
ทปษ.รมว.กษ. ประชุมหารือแนวทางการบริหารจัดการสหกรณ์การเกษตรในพื้นที่จังหวัดสุรินทร์
นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ เป็นประธานการประชุมหารือแนวทางการบริหารจัดการสหกรณ์การเกษตรในพื้นที่จังหวัดสุรินทร์ พร้อมด้วย นายวุฒิพงศ์ เนียมหอม ผู้ตรวจราชการกระทรวงเกษตรและสหกรณ์ ณ สหกรณ์การเกษตรเพื่อการตลาดลูกค้า ธ.ก.ส.สุรินทร์ จํากัด ตําบลตาอ็อง อําเภอเมืองสุรินทร์ จังหวัดสุรินทร์ โดยมีนางขนมณี บุตรวงษ์ ผู้ประสานงานรัฐมนตรีว่าการกระทรวงเกษตรและสหกรณ์จังหวัดสุรินทร์ นายนิรันทร์ อ่อนนุ่ม สหกรณ์จังหวัดสุรินทร์ และส่วนราชการในสังกัดกระทรวงเกษตรและสหกรณ์ ให้การต้อนรับ
ทั้งนี้ สหกรณ์การเกษตรเพื่อการตลาดลูกค้า ธ.ก.ส.สุรินทร์ จํากัด มีสมาชิกแรกตั้ง 300 คน มีต้นทุนเรือนหุ้น 30,000.00 บาท ปัจจุบันมีสมาชิก จํานวน 120,437 คน มีวัตถุประสงค์เพื่อส่งเสริมผลประโยชน์ทางเศรษฐกิจและสังคม ของบรรดาสมาชิกโดยวิธีช่วยตนเองและช่วยเหลือซึ่งกันและกันตามหลักสหกรณ์สําหรับปีบัญชีสิ้นสุด 31 มีนาคม 2566 ทุนดําเนินงานทั้งสิ้น 537,321,409.10 บาท ผลการดําเนินงานสหกรณ์มีรายได้รวมทั้งสิ้น 29,511,288.44 บาท และมีค่าใช้จ่ายรวมทั้งสิ้น 26,186,533.70 บาท ผลการดําเนินงานกําไรสุทธิประจําปี 3,324,754.74 บาท
รัฐบาลไทย-ข่าวทำเนียบรัฐบาล-นายกฯ ปราศรัยเนื่องในวันศิลปินแห่งชาติ 24 กุมภาพันธ์ ส่งความระลึกถึงและความปรารถนาดีมายังศิลปินแห่งชาติ ศิลปินทุกแขนง ผู้เกี่ยวข้องกับงานศิลปะ ปูชนียบุคคลที่ควรแก่การยกย่อง
วันเสาร์ที่ 24 กุมภาพันธ์ 2567
24/02/2567
นายกฯ ปราศรัยเนื่องในวันศิลปินแห่งชาติ 24 กุมภาพันธ์ ส่งความระลึกถึงและความปรารถนาดีมายังศิลปินแห่งชาติ ศิลปินทุกแขนง ผู้เกี่ยวข้องกับงานศิลปะ ปูชนียบุคคลที่ควรแก่การยกย่อง
นายกฯ ปราศรัยเนื่องในวันศิลปินแห่งชาติ 24 กุมภาพันธ์ ส่งความระลึกถึงและความปรารถนาดีมายังศิลปินแห่งชาติ ศิลปินทุกแขนง ผู้เกี่ยวข้องกับงานศิลปะ ปูชนียบุคคลที่ควรแก่การยกย่อง
วันที่ 24 กุมภาพันธ์ 2567 นายชัย วัชรงค์ โฆษกประจําสํานักนายกรัฐมนตรี เผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวปราศรัย เนื่องใน “วันศิลปินแห่งชาติ” ดังนี้
นายกรัฐมนตรีกล่าวว่า วันที่ 24 กุมภาพันธ์ ของทุกปี ถือเป็นวันสําคัญอีกวาระหนึ่งของชาติไทย ด้วยเป็นวันคล้ายวันพระบรมราชสมภพของพระบาทสมเด็จพระพุทธเลิศหล้านภาลัย พระปฐมบรมศิลปินแห่งกรุงรัตนโกสินทร์ ผู้ทรงพระปรีชาล้ําเลิศในศิลปกรรมแขนงต่าง ๆ เพื่อน้อมสํานึกในพระมหากรุณาธิคุณ ที่ทรงมีคุณูปการอย่างอเนกอนันต์ต่องานศิลปวัฒนธรรมของชาติ รวมทั้งเป็นการยกย่องเชิดชูเกียรติเหล่าศิลปินผู้รังสรรค์ผลงานศิลปะของชาติ ให้เป็นที่ประจักษ์ทั้งในประเทศและนานาชาติ รัฐบาลจึงได้ประกาศให้วันที่ 24 กุมภาพันธ์เป็นวันศิลปินแห่งชาติ ตั้งแต่ปีพุทธศักราช 2528 เป็นต้นมา
ศิลปินแห่งชาติถือเป็นปราชญ์ผู้มีความรู้ ความสามารถ มีความเชี่ยวชาญเป็นเลิศในด้านศิลปะหลากหลายแขนง ซึ่งได้อุทิศตนสร้างสรรค์และถ่ายทอดผลงานศิลปะอันล้ําค่า เป็นประโยชน์ต่อสังคมและมนุษยชาติ ศิลปินแห่งชาติจึงเป็นทรัพยากรบุคคลที่มีคุณูปการต่อประเทศชาติ รัฐบาลโดยกระทรวงวัฒนธรรมจึงได้มีนโยบายส่งเสริมสนับสนุน สร้างขวัญกําลังใจแก่ศิลปินแห่งชาติมาอย่างต่อเนื่อง
“เนื่องในโอกาสที่วันศิลปินแห่งชาติ วันที่ 24 กุมภาพันธ์ ได้เวียนมาบรรจบครบรอบปีอีกวาระหนึ่ง ในนามของรัฐบาล ผมขอส่งความระลึกถึงและความปรารถนาดีมายังศิลปินแห่งชาติ ตลอดจนศิลปินทุกแขนง และผู้เกี่ยวข้องกับงานศิลปะทุกท่าน ซึ่งเป็นปูชนียบุคคลที่ควรแก่การยกย่อง ซึ่งได้อุทิศตนสร้างสรรค์ผลงานศิลปะอันทรงคุณค่า เพื่อสานต่อมรดกภูมิปัญญาทางวัฒนธรรม ให้ดํารงอยู่เป็นสมบัติอันล้ําค่า เป็นศักดิ์ศรีและเกียรติภูมิของชาติสืบไป” นายกรัฐมนตรีกล่าว
รัฐบาลไทย-ข่าวทำเนียบรัฐบาล-​“นฤมล” ร่วมผลักดัน “ไผ่” เป็นพืชเศรษฐกิจใหม่  ใช้ PPPP และกองทุนสีเขียว เพิ่มรายได้เกษตรกรโดยไม่ต้องใช้งบประมาณ
วันศุกร์ที่ 23 กุมภาพันธ์ 2567
23/02/2567
​“นฤมล” ร่วมผลักดัน “ไผ่” เป็นพืชเศรษฐกิจใหม่  ใช้ PPPP และกองทุนสีเขียว เพิ่มรายได้เกษตรกรโดยไม่ต้องใช้งบประมาณ
​“นฤมล” ร่วมผลักดัน “ไผ่” เป็นพืชเศรษฐกิจใหม่  ใช้ PPPP และกองทุนสีเขียว เพิ่มรายได้เกษตรกรโดยไม่ต้องใช้งบประมาณ
วันนี้ (23 กุมภาพันธ์ุ 2567) ศาสตราจารย์นฤมล ภิญโญสินวัฒน์ ผู้แทนการค้าไทย เปิดเผยความคืบหน้า แผนการดําเนินงานขับเคลื่อน “ไผ่” เป็นพืชเศรษฐกิจใหม่ จากนโยบายของร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ว่า คณะทํางานภายใต้กระทรวงเกษตรฯ ได้กําหนดขั้นตอนการดําเนินงานในรายละเอียดของพื้นต้นแบบ ที่จะดําเนินการส่งเสริมการปลูกไผ่เป็นพืชเศรษฐกิจใหม่ ภายใต้กรอบแนวคิดไม่ใช้งบประมาณรัฐบาล แต่เป็นรูปแบบความร่วมมือระหว่าง รัฐบาล เอกชน และประชาชน (PPPP model) โดยรัฐบาลสนับสนุนด้านนโยบายส่งเสริมการปลูกไผ่ ให้เป็นพืชเศรษฐกิจกลุ่มไม้ยืนต้น ซึ่งภาคเอกชนเป็นผู้ลงทุนกิจการแปรรูปไผ่ ทําให้เกิดการพัฒนาอุตสาหกรรม bio-refinery ในระดับชุมชน ตอบโจทย์เป้าหมายของการพัฒนาอย่างยั่งยืน และช่วยเพิ่มมูลค่าสินค้าเกษตรอย่างครบวงจร
ผู้แทนการค้า กล่าวต่อไปว่าโครงการระยะเริ่มแรกตั้งเป้าหมายไว้ที่ 10,000 ไร่ ใน 10 ตําบล โดยจะสามารถเพิ่มรายได้ให้เกษตรกรตําบลละอย่างน้อย 80 ล้านบาท จากนั้น จะขยายผลไปทั่วประเทศ โดยเชิญชวนภาคเอกชนที่มีศักยภาพเข้ามาร่วมลงทุน ซึ่งภาครัฐจะสนับสนุนให้มีการเตรียมแหล่งเงินทุนผ่านผลิตภัณฑ์ใหม่ คือ Green Investment Trust ที่สํานักงาน กลต ได้เผยแพร่เอกสารรับฟังความคิดเห็นในเรื่องดังกล่าวไว้ผ่านเว็บไซต์ ก.ล.ต. https://www.sec.or.th/TH/Pages/PB_Detail.aspx?SECID=975 โดยผู้ที่เกี่ยวข้องและผู้สนใจสามารถแสดงความคิดเห็นได้ที่เว็บไซต์ หรือทาง e-mail : fundraisingpolicy@sec.or.th จนถึงวันที่ 18 มีนาคม 2567
“นอกจากผลิตภัณฑ์จากไผ่ในอุตสาหกรรม bio-refinery เรายังได้ carbon credits อีกเป็นจํานวนมหาศาล ที่จะไปช่วยชดเชย carbon footprints ช่วยให้ไทยสามารถบรรลุเป้าหมาย carbon neutral และ net-zero emissions ภายในปี 2050 และ 2065 ตามลําดับ ส่วนเกษตรกรจะมีรายได้เพิ่ม จากการใช้เกษตรพันธสัญญา ที่เอกชนเป็นผู้ลงทุนจะต้องทําสัญญารับซื้อผลผลิตจากเกษตรกรในราคาที่เกษตรกรได้กําไรแน่นอน นอกจากนี้ เกษตรกรยังมีสิทธิถือหุ้นในกิจการแปรรูปกลางน้ําและปลายน้ํา โดยได้ส่วนแบ่งผลกําไรเพิ่มอีกด้วย “ ผู้แทนการค้าย้ํา
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าตามนโยบายแก้ไขปัญหาการนำเข้าและส่งออกสินค้าที่ผิดกฎหมาย
วันศุกร์ที่ 23 กุมภาพันธ์ 2567
กระทรวงเกษตรฯ เดินหน้าตามนโยบายแก้ไขปัญหาการนําเข้าและส่งออกสินค้าที่ผิดกฎหมาย
"ทปษ.บุญสิงห์" ลงพื้นที่ความก้าวหน้าการดําเนินงาน โครงการส่งเสริมประสิทธิภาพการปลูกหม่อนเลี้ยงไหมในจังหวัดสุรินทร์
นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ ลงพื้นที่ติดตามความก้าวหน้าการดําเนินงานโครงการส่งเสริมประสิทธิภาพการปลูกหม่อนเลี้ยงไหมในจังหวัดสุรินทร์ ณ ศูนย์เรียนรู้หม่อนไหมบ้านไหมทองสะเร็น บ้านกระทม ตําบลนาบัว อําเภอเมืองสุรินทร์ จังหวัดสุรินทร์ ซึ่งศูนย์เรียนรู้ดังกล่าว เป็นศูนย์รวมองค์ความรู้ด้านหม่อนไหม ประวัติความเป็นมาของลวดลายผ้าไหมสุรินทร์และการปลูกหม่อนเลี้ยงไหมในจังหวัดสุรินทร์ มีเทคโนโลยีนวัตกรรมหม่อนไหม เป็นหนึ่งในฐานเรียนรู้ด้านหม่อนไหม ของชุมชน OTOP นวัตวิถี และเป็นสถานที่สร้างรายได้ให้กับชาวบ้านในชุมชน
รัฐบาลไทย-ข่าวทำเนียบรัฐบาล-รมช.ไชยา ลงพื้นที่ตรวจราชการในพื้นที่หนองบัวลำภู พร้อมให้กำลังใจประชาชนและมอบถุงยังชีพ
วันศุกร์ที่ 23 กุมภาพันธ์ 2567
รมช.ไชยา ลงพื้นที่ตรวจราชการในพื้นที่หนองบัวลําภู พร้อมให้กําลังใจประชาชนและมอบถุงยังชีพ
รมช.ไชยา ลงพื้นที่ตรวจราชการในพื้นที่หนองบัวลําภู พร้อมให้กําลังใจประชาชนและมอบถุงยังชีพบรรเทาความเดือดร้อนจากวาตภัย จํานวน 200 ชุด
เมื่อวันที่ 22 กุมภาพันธ์ 2567 เวลา 10.30 น. นายไชยา พรหมา รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจราชการ ณ โรงเรียนบ้านหนองลุมพุก ตําบลหนองเรือ อําเภอโนนสัง จังหวัดหนองบัวลําภู โดยมี หัวหน้าส่วนราชการในสังกัดกระทรวงเกษตรฯ ปลัดจังหวัดหนองบัวลําภู นายอําเภอโนนสัง ผู้นําส่วนท้องถิ่น และหน่วยงานที่เกี่ยวข้องให้การต้อนรับในพื้นที่
สําหรับการลงพื้นที่ในครั้งนี้ เป็นการติดตามความคืบหน้าการให้ความช่วยเหลือประชาชนที่ประสบปัญหาความเดือดร้อนจากวาตภัยในพื้นที่จังหวัดหนองบัวลําภู และมอบถุงยังชีพให้แก่ผู้ได้รับผลกระทบจากเหตุวาตภัยในพื้นที่ ตําบลหนองเรือ จํานวน 12 หมู่บ้าน 187 หลัง วัด 1 แห่ง ถนน 1 แห่ง โรงเรียน 1 แห่ง ระบบไฟฟ้า ศาลาประชาคม 1 แห่ง และตําบลโคกม่วง 69 ครัวเรือน ยุ้งข้าว 1 แห่ง ถนน 1 แห่ง อําเภอโนนสัง จังหวัดหนองบัวลําภู จํานวน 200 ชุด
นอกจากนี้ กระทรวงเกษตรและสหกรณ์ในพื้นที่จังหวัดหนองบัวลําภู ได้นําศูนย์บริการเกษตรพิรุณราช มาออกหน่วยให้บริการในพื้นที่อีกด้วย
รัฐบาลไทย-ข่าวทำเนียบรัฐบาล-ดีอี ร่วมพิธีอัญเชิญพระบรมสารีริกธาตุและพระอรหันตธาตุ จากสาธารณรัฐอินเดีย เฉลิมพระเกียรติพระบาทสมเด็จพระเจ้าอยู่หัว
วันศุกร์ที่ 23 กุมภาพันธ์ 2567
ดีอี ร่วมพิธีอัญเชิญพระบรมสารีริกธาตุและพระอรหันตธาตุ จากสาธารณรัฐอินเดีย เฉลิมพระเกียรติพระบาทสมเด็จพระเจ้าอยู่หัว
ดีอี ร่วมพิธีอัญเชิญพระบรมสารีริกธาตุและพระอรหันตธาตุ จากสาธารณรัฐอินเดีย เฉลิมพระเกียรติพระบาทสมเด็จพระเจ้าอยู่หัว
วันนี้ (23 กุมภาพันธ์ 2567) นางสาวสุกันยาณี ยะวิญชาญ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอี) เข้าร่วมพิธีอัญเชิญพระบรมสารีริกธาตุ และพระอรหันตธาตุของพระสารีบุตร และพระโมคคัลลานะ จากสาธารณรัฐอินเดีย มาประดิษฐานเป็นการชั่วคราว ณ ประเทศไทย เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคล เฉลิมพระชนมพรรษา 6 รอบ 28 กรกฎาคม 2567 ณ มณฑลพิธีท้องสนามหลวง กรุงเทพมหานคร
--------------------------
รัฐบาลไทย-ข่าวทำเนียบรัฐบาล-"ทปษ.บุญสิงห์" ลงพื้นที่ติดตามสถานการณ์การบริหารจัดการโคเนื้อในพื้นที่จังหวัดสุรินทร์
วันศุกร์ที่ 23 กุมภาพันธ์ 2567
"ทปษ.บุญสิงห์" ลงพื้นที่ติดตามสถานการณ์การบริหารจัดการโคเนื้อในพื้นที่จังหวัดสุรินทร์
"ทปษ.บุญสิงห์" ลงพื้นที่ติดตามสถานการณ์การบริหารจัดการโคเนื้อในพื้นที่จังหวัดสุรินทร์
นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ เป็นประธานการประชุมหารือแนวทางการบริหารจัดการโคเนื้อในพื้นที่จังหวัดสุรินทร์ พร้อมด้วย นายวุฒิพงศ์ เนียมหอม ผู้ตรวจราชการกระทรวงเกษตรและสหกรณ์ ณ ห้องประชุมองค์การบริหารส่วนตําบลสลักได อําเภอเมืองสุรินทร์ จังหวัดสุรินทร์ เพื่อติดตามสถานการณ์การผลิตและตลาดโคเนื้อของจังหวัดสุรินทร์ โดยมีนายณัฏฐพล จรัสรพีพงษ์ ที่ปรึกษารัฐมนตรีช่วยว่าการกระทรวงมหาดไทย นางขนมณี บุตรวงษ์ ผู้ประสานงานรัฐมนตรีว่าการกระทรวงเกษตรและสหกรณ์จังหวัดสุรินทร์ นายสันทัด แสงทอง รองผู้ว่าราชการจังหวัดสุรินทร์ และนายสัตวแพทย์อภิชัย นาคีสังข์ ปศุสัตว์จังหวัดสุรินทร์ ให้การต้อนรับ
ทั้งนี้ สํานักงานปศุสัตว์จังหวัดสุรินทร์ยังส่งเสริมและสนับสนุนให้มีการส่งออกโคเนื้อ มีมูลค่าการส่งโคเนื้อมีชีวิตด่านกักกันสัตว์จังหวัดสุรินทร์ (ตลาดสินค้าชายแดนช่องจอม) ในปีงบประมาณ พ.ศ. 2563 - 2565 มีมูลค่าการส่งออกโคเนื้อมีชีวิต มูลค่า 159,984,100 บาท 14,016,200 บาท และ 5,443,200 บาท ตามลําดับ ซึ่งมูลค่าการส่งออกมีแนวโน้มลดลงเนื่องจากในปีงบประมาณ พ.ศ. 2564 เกิดการระบาดของโรคลัมปีสกินทําให้การส่งออกลดลง และในปีงบประมาณ พ.ศ. 2565 เกิดการระบาดของเชื้อโควิค-19 ทําให้ส่งออกได้เพียง 1 ไตรมาส จะเห็นได้ว่าหากสถานการณ์ปกติ การส่งออกโคเนื้อด่านกักกันสัตว์จังหวัดสุรินทร์ (ตลาดสินค้าชายแดนช่องจอม) สามารถสร้างมูลค่าสูงถึง 159,984,100 บาทต่อปี
ปัจุจบันเกษตรกรผู้เลี้ยงโคเนื้อก็ยังประสบปัญหาอยู่ คือเกษตรกรรายย่อยที่ไม่สามารถเข้าถึงแหล่งเงินทุนดอกเบี้ยต่ําและ/หรือ ปลอดดอกเบี้ย และราคาจําหน่ายสัตว์มีชีวิตมีความผันผวน
รัฐบาลไทย-ข่าวทำเนียบรัฐบาล-​พวงเพ็ชร รับ ข้อสั่งการนายกฯ  เป็นมือประสานหลัก รัฐบาล-กทม. สื่อสารผลงาน-เร่งกวดขันบุหรี่ไฟฟ้า
วันศุกร์ที่ 23 กุมภาพันธ์ 2567
23/02/2567
​พวงเพ็ชร รับ ข้อสั่งการนายกฯ  เป็นมือประสานหลัก รัฐบาล-กทม. สื่อสารผลงาน-เร่งกวดขันบุหรี่ไฟฟ้า
​พวงเพ็ชร รับ ข้อสั่งการนายกฯ  เป็นมือประสานหลัก รัฐบาล-กทม. สื่อสารผลงาน-เร่งกวดขันบุหรี่ไฟฟ้า
วันที่ 23 กุมภาพันธ์ 2567 ตามที่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้พบปและมอบนโยบายให้แก่ผู้บริการกรุงเทพมหานคร และได้มอบหมายให้ ดร.พวงเพ็ชร ชุนละเอียด รัฐมนตรีประจําสํานักนายกรัฐมนตรี เป็นผู้ประสานงานหลักของฝั่งรัฐบาล และช่วยชับเคลื่อนงานด้านการประชาสัมพันธ์ผลสําเร็จของโครงการต่างๆ ที่กรุงเทพมหานครดําเนินการ โดยนายกรัฐมนตรีมองว่ากรุงเทพมหานครมีผลงานเยอะ แต่ไม่ได้มีการสื่อสารออกไปยังประชาชนเท่าที่ควร ซึ่ง ดร.พวงเพ็ชร ได้กํากับดูแลหน่วยสื่อ เช่น NBT ของกรมประชาสัมพันธ์ และ อสมท. จะสามารถช่วยให้สื่อสารได้อย่างมีประสิทธิภาพและครอบคลุมมากขึ้น
ทั้งนี้ นายกรัฐมนตรียังได้กําชับให้เร่งกวาดล้างบุหรี่ไฟฟ้าอย่างเข้มงวด หลังจากที่ผู้ปกครองและประชาชนร้องเรียนมายังรัฐบาล ว่ามีการจําหน่ายบุหรี่ไฟฟ้าให้เด็กและเยาวชนหลายพื้นที่ โดยทําให้มีรูปลักษณ์ดึงดูดใจ เช่น เป็นตัวการ์ตูน สีสันสดใส น้ํายาบุหรี่ไฟฟ้ามีกลิ่นต่างๆ ที่ผ่านมา สคบ. ได้ร่วมมือกับกรุงเทพมหานคร ลงพื้นที่กวาดล้างแหล่งจําหน่ายบุหรี่ไฟฟ้าอย่างต่อเนื่อง แต่พบว่ายังมีการลักลอบจําหน่ายอีกหลายพื้นที่ จึงขอความร่วมมือประชาชน หากมีเบาะแสสามารถแจ้งมาได้ที่สายด่วน สคบ. 1166 รวมถึงทางแอปฟลิเคชัน OCPB Connect และ Traffy Fondue ที่ สคบ. และกรุงเทพมหานคร จับมือกันเพิ่มช่องทางร้องทุกข์ให้ประชาชน
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เปิดงานมหกรรมรวมพลคนหลังกำแพง “ราชทัณฑ์แก้ไข คนไทยให้โอกาส”
วันศุกร์ที่ 23 กุมภาพันธ์ 2567
23/02/2567
รัฐมนตรีว่าการกระทรวงยุติธรรม เปิดงานมหกรรมรวมพลคนหลังกําแพง “ราชทัณฑ์แก้ไข คนไทยให้โอกาส”
รัฐมนตรีว่าการกระทรวงยุติธรรม เปิดงานมหกรรมรวมพลคนหลังกําแพง “ราชทัณฑ์แก้ไข คนไทยให้โอกาส”
ในวันศุกร์ที่ ๒๓ กุมภาพันธ์ ๒๕๖๗ เวลา ๑๐.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานเปิดงานมหกรรมรวมพลคนหลังกําแพง ภายใต้แนวคิด “ราชทัณฑ์แก้ไข คนไทยให้โอกาส พร้อมทั้งร่วมเวทีเสวนาพิเศษ ในประเด็นความท้าทายในการสร้างการยอมรับผู้พ้นโทษ โดยมี พันตํารวจเอก ณรัชต์ เศวตนันทน์ รองเลขาธิการพระราชวัง นายสหการณ์ เพ็ชรนรินทร์ อธิบดีกรมราชทัณฑ์ พร้อมด้วยผู้บริหารกรมราชทัณฑ์ และเจ้าหน้าที่ที่เกี่ยวข้อง เข้าร่วม ณ ศูนย์การค้า เอ็ม บี เค เซ็นเตอร์ ชั้น G ลาน Avenue โซน A
การจัดงานในครั้งนี้ถือเป็นครั้งแรกของกรมราชทัณฑ์ที่ได้นําอดีตผู้ก้าวพลาดซึ่งประสบความสําเร็จในการประกอบอาชีพต่าง ๆ มารวมตัวกัน ตลอดจนเป็นการสร้างพื้นที่ในการประสานความร่วมมือ และส่งเสริมการมีส่วนร่วมของภาคประชาสังคม ทั้งภาครัฐและภาคเอกชน ในการให้โอกาสกับผู้ก้าวพลาดที่ได้ผ่านกระบวนการพัฒนาพฤตินิสัย การปรับทัศนคติและการฝึกวิชาชีพ จนสามารถออกมาใช้ชีวิตร่วมกับครอบครัวและสังคมด้วยการประกอบอาชีพสุจริต สามารถเป็นต้นแบบให้กับผู้ต้องขัง ซึ่งในปัจจุบันมีผู้พ้นโทษที่ออกไปประกอบอาชีพและประสบความสําเร็จเป็นจํานวนมาก แต่ยังไม่มีพื้นที่ในการบอกเล่าให้กับสังคม การจัดกิจกรรมครั้งนี้ จึงเป็นการสร้างแรงบันดาลใจและความหวังให้กลุ่มคนหลังกําแพง ตลอดจนสร้างความเชื่อมั่นกับสังคมและกลุ่มผู้พ้นโทษ ว่าโอกาสที่สังคมหยิบยื่น และโอกาสที่กลุ่มคนเคยก้าวพลาดได้รับจะเป็นโอกาสที่ยิ่งใหญ่ในการสร้างคนดีมีคุณค่าโดยไม่หวนกลับมากระทําผิดซ้ํา
โดยภายในงานมีกิจกรรมที่น่าสนใจมากมาย ได้แก่ เวทีเสวนาพิเศษ ความท้าทายในการสร้างการยอมรับผู้พ้นโทษ ภายใต้แนวโดยคิด “ราชทัณฑ์แก้ไข คนไทยให้โอกาส” โดยได้รับเกีรยติจาก พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย นายสหการณ์ เพ็ชรนรินทร์ อธิบดีกรมราชทัณฑ์ ดร.นัทธี จิตสว่าง ที่ปรึกษาสถาบันเพื่อการยุติธรรมแห่งประเทศไทย นางนวลพรรณ ล่ําซํา ประธานกรรมการมูลนิธิมาดามแป้ง และ CEO บริษัท เมืองไทยประกันภัย จํากัด (มหาชน) อาจารย์วุฒิชัย วงศ์จิโรจน์ ประธานมูลนิธิบ้านพระพร และนายวรยศ บุญทองนุ่ม (แพท พาวเวอร์แพท) โดยมี นายมาฬิศร์ เชยโสภณ เป็นผู้ดําเนินการเสวนา
นอกจากนี้ ยังมีการจัดแสดงบูธคนหลังกําแพงที่ออกไปประกอบอาชีพต่าง ๆ มาแสดงผลงานในอาชีพที่หลากหลาย ทั้งในด้านศิลปะ การแสดง อาชีพอิสระ เจ้าของกิจการ จําหน่ายอาหารและเครื่องดื่ม เช่น ร้านฉ่ํา แอล โอรส, ลูกชิ้นเด้งนึ่ง เอ็มมี่ แม็กซิม, สบู่มะขาม โค้ก ซี่โล่, น้ํายําปลาร้า เก่งลายพราง ฯลฯ พร้อมทั้งบูธหน่วยงานภาคีเครือข่ายที่เข้ามาช่วยเหลือภารกิจด้านการแก้ไขพัฒนาพฤตินิสัยผู้ต้องขัง อาทิ บริษัท เนสท์เล่ (ไทย) จํากัด มูลนิธิมาดามแป้ง บริษัท เมืองไทยประกันภัย จํากัด (มหาชน) มูลนิธิบ้านพระพร รายการอร่อยเลิศกับคุณหรีด สถาบันเพื่อการยุติธรรมแห่งประเทศไทย (TIJ) ฯลฯ และบูธร้านหับเผย จําหน่ายผลิตภัณฑ์ฝีมือผู้ต้องขังและการแสดงความสามารถจากผู้ต้องขังของเรือนจําและทัณฑสถานต่าง ๆ
รัฐบาลไทย-ข่าวทำเนียบรัฐบาล-กรมการขนส่งทางบก เปิดรับสมัครผู้ประกอบการขนส่งสินค้าและผู้โดยสารไม่ประจำทางระหว่างประเทศ ตั้งแต่บัดนี้ - 21 มีนาคม 2567
วันศุกร์ที่ 23 กุมภาพันธ์ 2567
กรมการขนส่งทางบก เปิดรับสมัครผู้ประกอบการขนส่งสินค้าและผู้โดยสารไม่ประจําทางระหว่างประเทศ ตั้งแต่บัดนี้ - 21 มีนาคม 2567
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) เปิดรับสมัครผู้สนใจเป็นผู้ประกอบการขนส่งสินค้าและผู้โดยสารระหว่างประเทศตามความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ําโขง (Greater Mekong Subregion Cross-border Transport Agreement: GMS CBTA) ภายใต้บันทึกความเข้าใจว่าด้วยการดําเนินการตามความตกลงฯ ในระยะแรก (Early Harvest) ในเส้นทางและจุดผ่านแดนตามพิธีสาร 1 ของความตกลง GMS CBTA โดยมีจํานวนโควตาประเทศละ 500 คัน เพื่อส่งเสริมความเชื่อมโยงในระดับภูมิภาค และผู้ประกอบการขนส่งสินค้า ภายใต้กรอบความตกลงอาเซียนว่าด้วยการอํานวยความสะดวกในการขนส่งสินค้าผ่านแดน (ASEAN Framework Agreement on the Facilitation of Goods in Transit : AFAFGIT) ในโครงการระบบศุลกากรผ่านแดนอาเซียน (ACTS Implementation) ในเส้นทางและด่านพรมแดนตามพิธีสาร 1 และ 2 ของกรอบความตกลง AFAFGIT โดยมีจํานวนโควตาประเทศละ 500 คัน ทั้งนี้ ผู้สนใจสามารถยื่นคําขอรับการคัดเลือกเป็นผู้ประกอบการขนส่งสินค้าและผู้โดยสารระหว่างประเทศภายใต้ความตกลง GMS CBTA และ AFAFGIT ได้ที่สํานักการขนส่งผู้โดยสาร สํานักการขนส่งสินค้า ขบ. หรือที่สํานักงานขนส่งจังหวัดที่ผู้ขอมีภูมิลําเนาอยู่ ตั้งแต่บัดนี้ - วันที่ 21 มีนาคม 2567 (ดาวน์โหลดใบคําขอได้ทางเว็บไซต์ www.dlt.go.th หรือ http://apps.dlt.go.th/ltpcenter หรือ http://www.thaitruckcenter.com/tdsc )
สําหรับผู้ประกอบการขนส่งที่สามารถสมัครเข้ารับการคัดเลือกเป็นผู้ประกอบการขนส่งระหว่างประเทศภายใต้ความตกลงดังกล่าว จะต้องมีคุณสมบัติครบถ้วนในการขอใบอนุญาตประกอบการขนส่งระหว่างประเทศ รวมทั้งต้องยอมรับและปฏิบัติตามหลักเกณฑ์เงื่อนไขต่าง ๆ ที่กําหนดไว้ในเอกสารประกอบประกาศเชิญชวน โดยมีหลักฐานประกอบคําขอตามที่กําหนดไว้ในเกณฑ์การพิจารณาคัดเลือก ได้แก่ เอกสารแสดงความน่าเชื่อถือในการประกอบการขนส่ง ความพร้อมในการประกอบการขนส่ง และการบริหารจัดการ โดยสามารถสอบถามรายละเอียดเพิ่มเติมได้ที่โทร. 0 2271 8521 หรือ 0 2271 8491 หรือที่สํานักงานขนส่งจังหวัดทุกจังหวัด ในวันและเวลาราชการ
รัฐบาลไทย-ข่าวทำเนียบรัฐบาล-ศูนย์ปฏิบัติการจิตอาสาพระราชทานกระทรวงกลาโหม (ศป.จอส.กห.) ได้มอบหมายให้จิตอาสา 904 พร้อมด้วยจิตอาสาพระราชทาน ร่วมกับ กองพลทหารม้าที่ 2 รักษาพระองค์ (พล.ม.2 รอ.)
วันศุกร์ที่ 23 กุมภาพันธ์ 2567
ศูนย์ปฏิบัติการจิตอาสาพระราชทานกระทรวงกลาโหม (ศป.จอส.กห.) ได้มอบหมายให้จิตอาสา 904 พร้อมด้วยจิตอาสาพระราชทาน ร่วมกับ กองพลทหารม้าที่ 2 รักษาพระองค์ (พล.ม.2 รอ.)
จัดกิจกรรมจิตอาสาพัฒนาทําความสะอาด เก็บขยะ และกวาดล้างพื้นถนนบริเวณมณฑลพิธีท้องสนามหลวง เพื่อเตรียมรับริ้วขบวนอัญเชิญพระบรมสารีริกธาตุ และพระอรหันตธาตุของพระโมคคัลลานะ และพระสารีบุตร เพื่อเฉลิมพระเกียรติพระบาทสมเด็จพระเจ้าอยู่หัว
เนื่องในโอกาสพระราชพิธีมหามงคลเฉลิมพระชนมพรรษา 6 รอบ 72 พรรษา 28 กรกฎาคม 2567 ณ มณฑลพิธีท้องสนามหลวง เขตพระนคร กรุงเทพมหานคร
และในวันเดียวกันนี้ กระทรวงกลาโหมยังได้สนับสนุนกําลังพลเข้าร่วมพิธีฯ จํานวนทั้งสิ้น 217 นาย เพื่อเข้าร่วมในการซักซ้อมใหญ่การจัดพิธีอัญเชิญพระบรมสารีริกธาตุและพระอรหันธาตุของพระสารีบุตรและพระโมคันลานะจากพิพิธภัณฑ์สถานแห่งชาติอินเดีย มาประดิษฐานเป็นการชั่วคราว ณ ประเทศไทยอีกด้วย (22 กุมภาพันธ์ 2567)
รัฐบาลไทย-ข่าวทำเนียบรัฐบาล-​“เกณิกา”เผย กระทรวงเกษตรและสหกรณ์ เดินหน้าขับเคลื่อนปศุสัตว์เป็นอาชีพหลัก ผลักดันการส่งออกให้มีคุณภาพ เร่งสร้างรายได้ให้เกษตรกร
วันศุกร์ที่ 23 กุมภาพันธ์ 2567
23/02/2567
​“เกณิกา”เผย กระทรวงเกษตรและสหกรณ์ เดินหน้าขับเคลื่อนปศุสัตว์เป็นอาชีพหลัก ผลักดันการส่งออกให้มีคุณภาพ เร่งสร้างรายได้ให้เกษตรกร
​“เกณิกา”เผย กระทรวงเกษตรและสหกรณ์ เดินหน้าขับเคลื่อนปศุสัตว์เป็นอาชีพหลัก ผลักดันการส่งออกให้มีคุณภาพ เร่งสร้างรายได้ให้เกษตรกร
วันนี้ (23 ก.พ. 67) น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวว่า รัฐบาลภายใต้การนําของ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และร.อ. ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ กําลังเดินหน้าขับเคลื่อนการเกษตรด้านปศุสัตว์ให้เป็นอาชีพหลักของเกษตรกร เนื่องจากรัฐบาลได้ปราบปรามสินค้าเกษตรเถื่อน ลดการนําเข้าสินค้าเกษตรจากต่างประเทศ และอยู่ระหว่างเจรจาเปิดตลาดการค้าสินค้าปศุสัตว์กับประเทศจีน เวียดนาม และซาอุดิอาระเบีย ซึ่งเป็นประเทศที่มีกําลังซื้อสูง โดยกรมปศุสัตว์เข้มงวดในการใช้มาตรการดูแล ปศุสัตว์มีชีวิตก่อนส่งออกไปยังต่างประเทศ เพื่อสร้างภาพลักษณ์ที่ดีให้กับประเทศไทย สามารถสร้างรายได้ให้กับเกษตรกรได้อย่างต่อเนื่อง จนส่งผลให้กลไกราคาตลาดกลับมาเป็นปกติ
“เพื่อให้การดําเนินงานสอดรับกับนโยบายของรัฐบาล กรมปศุสัตว์จึงได้จัดตั้งศูนย์กักกันโรค บริเวณพื้นที่ตะเข็บชายแดนจังหวัดตาก เชียงราย นครพนม มุกดาหาร สุรินทร์ สระแก้ว ประจวบคีรีขันธ์ และนราธิวาส เพื่อเป็นการส่งเสริมและเปิดตลาดให้กับผู้ที่ทําการค้าปศุสัตว์สามารถส่งออกไปยังต่างประเทศได้ เพื่อขับเคลื่อนตลาดการส่งออกสินค้าปศุสัตว์”
น.ส.เกณิกา กล่าวต่อว่า กระทรวงเกษตรและสหกรณ์ยังผลักดันให้ศูนย์วิจัยและพัฒนาอาหารสัตว์ บูรณาการกับกรมส่งเสริมการเกษตร กรมส่งเสริมสหกรณ์ ให้บริหารจัดการพื้นที่เพาะปลูกสําหรับทําหัวอาหารสัตว์เพิ่มมากขึ้น และจําหน่ายให้เกษตรกรในราคาถูก เพื่อลดการผูกขาดการซื้อหัวอาหารกับกลุ่มนายทุนที่มีราคาสูง พร้อมทั้งให้หน่วยงานในสังกัดให้ความรู้การทําหัวอาหารสัตว์จากการหมักใบมันสําปะหลัง ที่มีโปรตีนใกล้เคียงถั่วเหลือง ซึ่งเป็นทางเลือกในการลดต้นทุนอาหารสัตว์ได้เป็นอย่างดี
รัฐบาลไทย-ข่าวทำเนียบรัฐบาล-ไทย - ศรีลังกา เดินหน้ากระชับความร่วมมือด้านเกษตรระหว่างกัน
วันศุกร์ที่ 23 กุมภาพันธ์ 2567
ไทย - ศรีลังกา เดินหน้ากระชับความร่วมมือด้านเกษตรระหว่างกัน
ไทย - ศรีลังกา เดินหน้ากระชับความร่วมมือด้านเกษตรระหว่างกัน
วันนี้ (23 กุมภาพันธ์ 2567) ณ กรุงโคลัมโบ สาธารณรัฐสังคมนิยมประชาธิปไตยศรีลังกา นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ พร้อมด้วย นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ นางสาวอนงค์นาถ จ่าแก้ว ผู้ช่วยเลขานุการรัฐมนตรีว่าการกระทรวงเกษตรและสหกรณ์ ดร. วนิดา กําเนิดเพ็ชร์ ผู้อํานวยการสํานักการเกษตรต่างประเทศ และนายอาทิตย์ ประสาทกุล อัครราชทูตที่ปรึกษา สถานเอกอัครราชทูต ณ กรุงโคลัมโบ เข้าพบ H.E. Mr. Mahinda Amaraweera (มหินทา อมราวีระ) รัฐมนตรีว่าการกระทรวงเกษตรและอุตสาหกรรมการเพาะปลูก ศรีลังกา ในโอกาสการเข้าร่วมการประชุมสมัชชาองค์การอาหารและการเกษตรแห่งสหประชาชาติ ประจําภูมิภาคเอเชียและแปซิฟิค ระดับรัฐมนตรี ครั้งที่ 37
นายอนุชา เปิดเผยว่า H.E. Mr. Mahinda Amaraweera แสดงความชื่นชมศักยภาพด้านเกษตรของประเทศไทย โดยศรีลังกาขอให้ประเทศไทยแลกเปลี่ยนประสบการณ์ด้านการพัฒนาเทคโนโลยีทางเกษตร ประมง และปศุสัตว์ รวมถึงการเปิดตลาดสินค้าเกษตรของศรีลังกา
นายอนุชา กล่าวว่า ไทยพร้อมสนับสนุนด้านวิชาการและเทคโนโลยีทางเกษตร ประมง และปศุสัตว์ แก่ศรีลังกา รวมถึงการส่งเสริมให้เอกชนของไทยร่วมลงทุนด้านเทคโนโลยีเกษตรและอาหารและการแปรรูปสินค้าเกษตรในศรีลังกา
นายอนุชา กล่าวต่อไปว่า ตามที่ นายเศรษฐา ทวีสิน นายกรัฐมนตรีของไทย ได้เยือนศรีลังกา เมื่อวันที่ 3 - 4 กุมภาพันธ์ ที่ผ่านมา โดยทางศรีลังกาขอให้ประเทศไทยช่วยเหลือด้านการพัฒนาเทคโนโลยีทางเกษตรและประมง นั้น กระทรวงเกษตรและสหกรณ์ยินดีอย่างยิ่งที่จะให้ความช่วยเหลือ และเห็นควรรื้อฟื้นความร่วมมือด้านการเกษตรระหว่างกัน ภายใต้ภายใต้บันทึกความเข้าใจระหว่างรัฐบาลแห่งราชอาณาจักรไทย และรัฐบาลแห่งสาธารณสังคมนิยมประชาธิปไตยศรีลังกาว่าด้วยความร่วมมือด้านการเกษตร โดยให้หน่วยงานที่เกี่ยวข้องของทั้งสองฝ่ายหารือในรายละเอียด และเดินหน้าความร่วมมือภายหลังการลงนาม FTA ไทย -ศรีลังงกา อย่างเป็นรูปธรรมร่วมกันต่อไป
รัฐบาลไทย-ข่าวทำเนียบรัฐบาล-แรงงานสตรี เตรียม เฮ! “พิพัฒน์” รมว.แรงงาน จัดหนักฉลองวันสตรีสากล ดันสวัสดิการแรงงานสตรีร่วม 30 ล้านคน ขอเพิ่มวันลาคลอดได้เงินเดือน ตรวจหามะเร็งเต้านม ปากมดลูก ฟรี !
วันศุกร์ที่ 23 กุมภาพันธ์ 2567
23/02/2567
แรงงานสตรี เตรียม เฮ! “พิพัฒน์” รมว.แรงงาน จัดหนักฉลองวันสตรีสากล ดันสวัสดิการแรงงานสตรีร่วม 30 ล้านคน ขอเพิ่มวันลาคลอดได้เงินเดือน ตรวจหามะเร็งเต้านม ปากมดลูก ฟรี !
แรงงานสตรี เตรียม เฮ! “พิพัฒน์” รมว.แรงงาน จัดหนักฉลองวันสตรีสากล ดันสวัสดิการแรงงานสตรีร่วม 30 ล้านคน ขอเพิ่มวันลาคลอดได้เงินเดือน ตรวจหามะเร็งเต้านม ปากมดลูก ฟรี ! ด้านกรมสวัสดิการฯ มอบรางวัลสตรีทํางานดีเด่น “แอนโทเนีย - น้องไบร์ท”
นายพิพัฒน์ รัชกิจประการ รัฐมนตรีว่าการกระทรวงแรงงาน กล่าวว่า ปัจจุบันสตรีไทยมีบทบาทในสังคมมากขึ้น และอยู่ในภาคแรงงาน ทั้งในระบบและนอกระบบ ร่วม 30 ล้านคน กระทรวงแรงงานให้ความสําคัญต่อการพัฒนาคุณภาพชีวิตแรงงานสตรี และคุ้มครองให้ได้รับสิทธิประโยชน์การจ้างงานอย่างเท่าเทียมและไม่เลือกปฏิบัติ
"ในขณะนี้ ผมดําเนินการเสนอเรื่องต่อสภาผู้แทนราษฎรเพื่อกําหนดเพิ่มสิทธิการลาคลอดบุตร 98 วันได้เงินเดือนเต็ม พร้อมให้วันลาสามีเพื่อดูแลภรรยาและลูกได้ตามเงื่อนไขของผู้ประกอบการ และดูเเลสิทธิประโยชน์ประกันสังคมตรวจสุขภาพเชิงรุกเพื่อแรงงานสตรี ตรวจหามะเร็งเต้านม มะเร็งปากมดลูก รวมถึงเพิ่มประสิทธิภาพการเข้าถึงการรักษาด้วยการผ่าตัดหรือทําหัตถการในกลุ่มโรคสตรี อย่างการผ่าตัดมะเร็งเต้านม และการผ่าตัดก้อนเนื้อที่มดลูกและหรือรังไข่ พร้อมทั้งส่งเสริมการประกอบอาชีพแก่สตรีให้มีทักษะฝีมือและสร้างโอกาสให้สตรีเข้ามามีบทบาทในการเป็นผู้แทนในกลไกทวิภาคีในสถานประกอบกิจการเพื่อให้มีส่วนร่วมในการพิจารณาการดําเนินงานด้านแรงงานอันเป็นประโยชน์โดยรวมต่อสังคมด้านแรงงาน" รมว.แรงงาน กล่าว
ด้านนางโสภา เกียรตินิรชา อธิบดีกรมสวัสดิการและคุ้มครองแรงงาน กล่าวเพิ่มเติมว่า เนื่องในวันสตรีสากล ประจําปี 2567 ทางกรมสวัสดิการฯ เตรียมจัดงานมอบรางวัลสตรีทํางานดีเด่น ซึ่งจัดขึ้นเป็นครั้งที่ 28 ชูแนวคิด “แรงงานสตรีสร้างความเสมอภาคและการทํางานที่มีคุณค่า พัฒนาเศรษฐกิจดิจิทัล” ในวันที่ 8 มีนาคมนี้ ณ โรงแรมมิราเคิล แกรนด์ คอนเวนชั่น กรุงเทพมหานคร พร้อมโชว์ศักยภาพ 31 สตรีทํางานดีเด่นจากภาคส่วนต่าง ๆ ทั้งระดับบริหารและระดับปฏิบัติการ ในภาคราชการ รัฐวิสาหกิจ และเอกชน ตลอดจนผู้ประกอบอาชีพอิสระ และเครือข่ายด้านแรงงาน อาทิ แพทย์หญิงวันทนีย์ วัฒนะ ปลัดกรุงเทพมหานคร ได้รับรางวัลสาขาสตรีนักบริหารภาคราชการดีเด่น, นางวรีพร ชาวบางพระ พนักงานเก็บรักษาของสถานธนานุเคราะห์ 31 สตรีผู้ปฏิบัติการดีเด่น, นางสาวแอนโทเนีย โพซิ้ว นางงาม นักแสดง ศิลปินสตรีดีเด่น, และสื่อมวลชนสตรีดีเด่น ได้แก่ นางสาวพิชญทัฬห์ จันทร์พุฒ ผู้ประกาศข่าวสถานีโทรทัศน์ไทยทีวีสี ช่อง 3 เป็นต้น การพิจารณารางวัลดังกล่าวได้ผ่านกระบวนการกลั่นกรองจากหน่วยงานระดับพื้นที่ และเข้าสู่การคัดเลือกโดยคณะกรรมการสรรหาและคัดเลือกสตรีทํางานดีเด่น ซึ่งเป็นผู้แทนจากองค์กรภาครัฐ องค์กรนายจ้าง องค์กรลูกจ้าง และภาคีเครือข่ายที่เกี่ยวข้อง เพื่อคัดเลือกสตรีที่มีผลงานสอดคล้องกับแนวคิดวันสตรีสากล สะท้อนถึงความมุ่งมั่นในการทํางานจนประสบความสําเร็จเป็นที่ประจักษ์ และได้รับการยอมรับอย่างกว้างขวาง ซึ่งทั้ง 31 ท่าน ที่ได้รับรางวัลในปีนี้จะได้ร่วมเป็นส่วนหนึ่งในขับเคลื่อนภารกิจด้านแรงงาน และเป็นพลังสําคัญในการสร้างสรรค์การทํางานที่มีคุณค่า เพื่อพัฒนาเศรษฐกิจของประเทศต่อไป
รัฐบาลไทย-ข่าวทำเนียบรัฐบาล-รมว.ดีอี เป็นประธานการประชุมคณะกรรมการส่งเสริมและพัฒนาดิจิทัลเพื่อเศรษฐกิจและสังคม ครั้งที่ 1/2567
วันศุกร์ที่ 23 กุมภาพันธ์ 2567
รมว.ดีอี เป็นประธานการประชุมคณะกรรมการส่งเสริมและพัฒนาดิจิทัลเพื่อเศรษฐกิจและสังคม ครั้งที่ 1/2567
รมว.ดีอี เป็นประธานการประชุมคณะกรรมการส่งเสริมและพัฒนาดิจิทัลเพื่อเศรษฐกิจและสังคม ครั้งที่ 1/2567
วันนี้ (23 กุมภาพันธ์ 2567) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมคณะกรรมการส่งเสริมและพัฒนาดิจิทัลเพื่อเศรษฐกิจและสังคม ครั้งที่ 1/2567 โดยมีนายสุทธิเกียรติ วีระกิจพานิช ที่ปรึกษารัฐมนตรีว่าการกระทรวงดิจิทัลฯ, นายวัลลภ รุจิรากร
เลขานุการรัฐมนตรีว่าการกระทรวงดิจิทัลฯ, นายธีรวุฒิ ธงภักดิ์ รองเลขาธิการคณะกรรมการดิจิทัลเพื่อเศรษฐกิจและสังคมแห่งชาติ, นางสาวพลอยรวี เกริกพันธ์กุล ผู้อํานวยการกองขับเคลื่อนดิจิทัลเพื่อเศรษฐกิจ สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) ตลอดจนผู้แทนจากหน่วยงานที่เกี่ยวข้อง เข้าร่วม ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม
โดยที่ประชุมได้ให้ความเห็นชอบ (ร่าง) นโยบายและแผนปฏิบัติการด้านการส่งเสริมและพัฒนาดิจิทัลเพื่อเศรษฐกิจและสังคม ระยะที่ 2 (พ.ศ. 2566 - 2570) (ร่าง) นโยบายและแผนปฏิบัติการด้านการพัฒนากําลังคนให้พร้อมเข้าสู่ยุคเศรษฐกิจและสังคมดิจิทัล ระยะที่ ๒ (พ.ศ.2566 - 2570) แผนแม่บทการส่งเสริมและการคุ้มครองข้อมูลส่วนบุคคลของประเทศ (พ.ศ.2567- 2570) ก่อนนําเสนอต่อคณะกรรมการดิจิทัลเพื่อเศรษฐกิจและสังคมแห่งชาติ พิจารณาให้ความเห็นชอบ รวมทั้งได้เห็นชอบให้สภาดิจิทัลเพื่อเศรษฐกิจและสังคมแห่งประเทศไทย เป็นผู้รับผิดชอบดําเนินการจัดทําแนวทางการบูรณาการสิทธิประโยชน์สําหรับผู้ประกอบการดิจิทัล เพื่อเสนอต่อที่ประชุมพิจารณา ก่อนเสนอต่อคณะกรรมการดิจิทัลเพื่อเศรษฐกิจและสังคมต่อไป
นอกจากนี้ ที่ประชุมยังได้รับทราบความคืบหน้าการดําเนินงาน ได้แก่ 1) การจัดทําบัญชีบริการดิจิทัล เพื่อส่งเสริมผู้ประกอบการด้านดิจิทัลของประเทศไทยเข้าสู่ตลาดการจัดซื้อจัดจ้างภาครัฐ (Government Procurement) 2) นโยบายการพัฒนาแพลตฟอร์มภาครัฐเพื่อรองรับการปฏิบัติตามกฎหมายคุ้มครองข้อมูลส่วนบุคคล (Government Platform for PDPA Compliance : GPPC) และ 3) (ร่าง) นโยบายและแนวทางการส่งเสริมสังคมคนพิการและผู้สูงอายุในยุคดิจิทัล รวมทั้งแนวทางการส่งเสริมและประยุกต์ใช้งาน Thailand i4.0 Index เพื่อยกระดับอุตสาหกรรมไทยสู่อุตสาหกรรม 4.0 และทิศทางแผนกลยุทธ์ระบบการชําระเงินดิจิทัลภายใต้ภูมิทัศน์ใหม่ภาคการเงินไทยและโครงสร้างพื้นฐานด้านการเงินและการชําระเงินสําหรับภาคธุรกิจ (ระบบ PromptBiz) ตลอดจนการนําร่องการพัฒนาทักษะด้านดิจิทัลของข้าราชการและบุคลากรภาครัฐ ปัญหาและข้อเสนอแนะจากอุตสาหกรรมคอนเทนต์ไทยอีกด้วย
--------------------------------------
รัฐบาลไทย-ข่าวทำเนียบรัฐบาล-ไทย – เวียดนาม กระชับความสัมพันธ์อันดี พร้อมผลักดันการส่งออกสินค้าด้านการเกษตรระหว่างกัน
วันศุกร์ที่ 23 กุมภาพันธ์ 2567
ไทย – เวียดนาม กระชับความสัมพันธ์อันดี พร้อมผลักดันการส่งออกสินค้าด้านการเกษตรระหว่างกัน
ไทย – เวียดนาม กระชับความสัมพันธ์อันดี พร้อมผลักดันการส่งออกสินค้าด้านการเกษตรระหว่างกัน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ หารือร่วมกับ นายเล มิญ ฮวาน รัฐมนตรีว่าการกระทรวงเกษตรและการพัฒนาชนบทสาธารณรัฐสังคมนิยมเวียดนาม (H.E. Mr. Le Minh Hoan) โดยมี ศ.ดร.นฤมล ภิญโญสินวัฒน์ ผู้แทนการค้าไทยและที่ปรึกษานายกรัฐมนตรี นายประยูร อินสกุล ปลัดกระทรวงเกษตรและสหกรณ์ นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ผู้บริหารหน่วยงานในสังกัดกระทรวงเกษตรและสหกรณ์ และเจ้าหน้าที่ที่เกี่ยวข้อง เข้าร่วม ณ ห้องรับรองกระทรวงเกษตรและสหกรณ์
สําหรับการหารือในวันนี้ ฝ่ายไทยได้แสดงความชื่นชมผลการดําเนินงานด้านการตีตลาดสินค้าเกษตรโลกของฝ่ายเวียดนาม และเน้นย้ําถึงความสําคัญและความจําเป็นในการพึ่งพาอาศัยกันและกันระหว่างไทยและเวียดนาม รวมถึงระบุว่า ฝ่ายไทยพร้อมสนับสนุนและผลักดันการยกระดับความร่วมมือภาคเกษตรร่วมกับฝ่ายเวียดนาม อาทิ ความร่วมมือด้านพันธุ์พืชไร่ พืชสวน ประมง ปศุสัตว์ และมาตรฐานสินค้า โดยมอบหมายหน่วยงานที่เกี่ยวข้องในสังกัดกระทรวงเกษตรและสหกรณ์เร่งรัดการดําเนินงานให้เกิดผลเป็นรูปธรรม
นอกจากนี้ ฝ่ายไทยยังได้เตรียมความพร้อมสําหรับการลงนาม MOU ด้านการเกษตรระหว่างไทย-เวียดนาม (ฉบับปรับปรุง) ซึ่งมุ่งเน้นให้พัฒนากรอบความร่วมมือให้มีความทันสมัยและสอดคล้องกับสถานการณ์โลก เพื่อเป็นช่องทางการขยายความร่วมมือด้านการเกษตรที่หลากหลายยิ่งขึ้น ทั้งในเชิงพาณิชย์และวิชาการ โดยทั้งสองฝ่ายต่างให้ความสนใจการลงนาม MOU ฉบับดังกล่าวเป็นอย่างมาก ในโอกาสนี้ นายกรัฐมนตรี มีกําหนดการเยือนสาธารณรัฐสังคมนิยมเวียดนาม ในช่วงเดือน เมษายน – พฤษภาคม 2567 เพื่อศึกษาดูงาน และแลกเปลี่ยนเรียนรู้ด้านวัฒนธรรม และเสาะหาโอกาสการขยายตลาดภาคการเกษตร อีกด้วย
ทั้งนี้ สาธารณรัฐสังคมนิยมเวียดนามเป็นประเทศคู่ค้าสินค้าเกษตรอันดับที่ 9 ของไทย ซึ่งระหว่างปี 2564-2566 มีสัดส่วนการค้าสินค้าเกษตรร้อยละ 3.38 ของมูลค่าการค้าสินค้าเกษตรทั้งหมดของไทยกับโลก โดยสินค้าเกษตรส่งออกของไทยไปเวียดนาม 5 อันดับแรก ได้แก่ 1) น้ํา รวมถึงน้ําแร่และน้ําอัดลม ที่เติมน้ําตาลหรือสารทําให้หวานอื่น ๆ หรือที่ปรุงกลิ่นรส 2) เครื่องดื่มอื่น ๆ ที่ไม่มีแอลกอฮอล์ อาทิ นมยูเอชที นมถั่วเหลือง 3) ของปรุงแต่งที่ใช้ในการเลี้ยงสัตว์อื่น ๆ นอกจากอาหารสุนัขหรือแมว อาทิ อาหารสุกร อาหารกุ้ง 4) บุหรี่ที่มียาสูบ และ 5) อาหารปรุงแต่งอื่น ๆ อาทิ เต้าหู้ แอลกอฮอล์ผง ครีมเทียม
รัฐบาลไทย-ข่าวทำเนียบรัฐบาล-"...นี่เป็นภาพที่แสดงให้เห็นว่า (ในหลวงรัชกาลที่ 9) ทรงเอาลูก ๆ ออกไปทำงาน ข้าพเจ้า (สมเด็จพระบรมราชชนนีพันปีหลวง)
วันศุกร์ที่ 23 กุมภาพันธ์ 2567
"...นี่เป็นภาพที่แสดงให้เห็นว่า (ในหลวงรัชกาลที่ 9) ทรงเอาลูก ๆ ออกไปทํางาน ข้าพเจ้า (สมเด็จพระบรมราชชนนีพันปีหลวง)
ขอเรียกว่า 'ลูกแก้ว' และ 'ลูกขวัญ' เพราะสิรินธรนี่ สมเด็จพระสังฆราชเจ้า (กรมหลวงวชิรญาณวงศ์) พระอุปัชฌาย์ได้ตั้งชื่อและท่านบอกว่าให้เรียกว่า ‘ลูกแก้ว’ เพราะต่อไปจะเป็นรัตนนารีของเมืองไทย..."
ความส่วนหนึ่งจาก พระราชดํารัส สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระราชทานแก่คณะบุคคลที่เข้าเฝ้าฯ ถวายชัยมงคลในโอกาสวันเฉลิมพระชนมพรรษา 11 สิงหาคม 2526)
–
#หมายเหตุภาพประกอบเมื่อครั้ง พระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 เสด็จพระราชดําเนินพร้อมด้วย สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ไปทอดพระเนตรภูมิประเทศ และเยี่ยมราษฏรในพื้นที่ ตําบลบองอ อําเภอระแงะ
จังหวัดนราธิวาส เมื่อวันที่ 17 กันยายน 2528 (ทั้งนี้ ไม่ใช่ภาพที่สมเด็จพระพันปีทรงมีพระราชดํารัสถึง)
=====================
ที่มา : เล่าเรื่อง..วัดบวรฯ
ภาพ : หอจดหมายเหตุแห่งชาติเฉลิมพระเกียรติพระบาทสมเด็จพระเจ้าอยู่หัวภูมิพลอดุลยเดช
รัฐบาลไทย-ข่าวทำเนียบรัฐบาล-กรมเจ้าท่า จัดประชุมรับฟังความคิดเห็นต่อร่างพระราชบัญญัติการควบคุมและจัดการน้ำอับเฉาและตะกอนจากเรือ พ.ศ. ....
วันศุกร์ที่ 23 กุมภาพันธ์ 2567
กรมเจ้าท่า จัดประชุมรับฟังความคิดเห็นต่อร่างพระราชบัญญัติการควบคุมและจัดการน้ําอับเฉาและตะกอนจากเรือ พ.ศ. ....
...
วันที่ 22 กุมภาพันธ์ 2567 นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เป็นประธานฯในการประชุมรับฟังความคิดเห็นต่อร่างพระราชบัญญัติการควบคุมและจัดการน้ําอับเฉาและตะกอนจากเรือ พ.ศ..... ณ ห้องประชุมวิสูตรสาครดิษฐ์ อาคาร 162 ปี กรมเจ้า
โดยสํานักความปลอดภัยและสิ่งแวดล้อมทางน้ํา กลุ่มสิ่งแวดล้อม ร่วมกับสํานักกฎหมาย ได้จัดประชุมเพื่อรับฟังความคิดเห็นต่อการเข้าร่วมเป็นภาคีอนุสัญญาระหว่างประเทศว่าด้วยการควบคุมและจัดการน้ําอับเฉาและตะกอนจากเรือ ค.ศ. ๒๐๐๔ และร่างพระราชบัญญัติการควบคุมและจัดการน้ําอับเฉาและตะกอนจากเรือ พ.ศ. .... ร่วมกับหน่วยงานภาครัฐ ภาคเอกชนที่เกี่ยวข้อง เพื่อรับฟังความคิดเห็น ให้ข้อคิดเห็น หรือข้อเสนอแนะต่อร่างพระราชบัญญัติการควบคุมและจัดการน้ําอับเฉาและตะกอนจากเรือ พ.ศ.....
ทั้งนี้ กรมเจ้าท่า ได้ดําเนินการร่างพระราชบัญญัติการควบคุมและจัดการน้ําอับเฉาและตะกอนจากเรือ พ.ศ. .... เพื่อเป็นไปตามโดยอนุสัญญาระหว่างประเทศว่าด้วยการควบคุมและจัดการน้ําอับเฉาเรือและตะกอน (Ballast Water Management Convention 2004) ถือเป็นอีกหนึ่งหน้าที่ที่สําคัญของเหล่า "คนประจําเรือ" ในการปกป้องระบบนิเวศวิทยาทางทะเล โดยอนุสัญญานี้จะถูกนํามาบังคับใช้กับเรือทุกลําที่จดทะเบียนภายใต้ธงของเหล่าประเทศภาคี ที่ยอมรับในการจัดการกับน้ําอับเฉาบนเรือตามข้อบังคับในอนุสัญญา ซึ่งมีที่มาจากสาเหตุหลักที่การเดินทางของเรือสินค้าจํานวนมากจากภูมิภาคหนึ่งไปยังอีกภูมิภาคหนึ่งของโลกได้นํามาซึ่งปัญหาการเเพร่กระจายของชนิดพันธุ์ต่างถิ่นที่ปะปนมากับน้ําอับเฉาเรือ กลายเป็นเป็นภัยคุกคามที่ร้ายเเรงต่อระบบนิเวศวิทยาเเละความหลากหลายทางธรรมชาติ ที่อาจก่อให้เกิดปัญหาในการทําประมงและส่งผลกระทบต่อระบบเศรษฐกิจในประเทศได้ โดย กรมเจ้าท่า มีหน้าที่ในการดูแลความปลอดภัยในการคมนาคมทางน้ํา พร้อมดูแลรักษาสิ่งแวดล้อมทางน้ํา เพื่อป้องกันและปราบปรามการลักลอบทิ้งของเสียในแหล่งน้ําสาธารณะและทะเลในน่าน้ําไทย และเป็นไปตามข้อกําหนดของภาคีอนุสัญญาระหว่างประเทศว่าด้วยการควบคุมและจัดการน้ําอับเฉาและตะกอนจากเรือ ค.ศ.2004 ที่องค์การทางทะเลระหว่างประเทศกําหนดต่อไป